REGULAMENT ORGANIZATOR ALIVE

O listă cu obiectele ce pot sau nu pot fi aduse la eveniment.

OK – Pălării

OK – Ghiozdane

OK – Brichete

OK – Telefoane mobile

OK – Ochelari de soare

OK – Țigări

OK – Pelerine

OK – Picături pentru lentile de contact

OK – Aparatate foto profesionale și camere video

OK – Medicamente

OK – Insulină (însoțită de documente)

NO – Binoclu

NO – Droguri

NO – Artificii

NO – Cuțite, Arme, Bâte, etc

NO – Sticle sau conserve

NO – Alcool, mâncare

NO – Animale

NO – Sprayuri

NO – Umbrele

NO – Umbrele pliabile

NO – Selfie sticks

• Accesul se face începând de la ora 17:30

• Toți participanții sunt percheziționați la intrare. În cazul refuzului, nu le este permis accesul la eveniment.

Cuprins

Organizatorul şi evenimentul

I. 1. Organizatorul

 2. Evenimentul

II. Regulamentul

III. Bilete, tipuri de bilete şi cumpărarea biletelor

1. Bilete şi tipuri de bilete

IV. Participarea la eveniment

1. Intrarea

2. Reguli de conduită pe stadion

3. Reguli de conduită în afara stadionului

4. Obiecte Pierdute

5. Securitatea

6. Prim Ajutor

7. Produse şi servicii

V. Garanţii şi responsabilităţi

VI. Semne şi drepturi de autor

VII. Sancţiuni

VIII. Caz Major

Prezentul Regulament se aplică pentru Evenimentul, organizat de SC Bazar Production SRL intitulată în continuare Organizator.

Prezentul regulament defineşte regulile pe care fiecare participant al evenimentului trebuie să le respecte. Prezentul Regulament defineşte drepturile şi obligaţiile în relaţia dintre Organizator şi Participant.

Regulamentul poate fi găsit pe tmlive.ro

I. ORGANIZATORUL ŞI EVENIMENTUL

1. ORGANIZATORUL Bazar Production SRL CUI: RO 16145571, J J40/2263/2004.

2. EVENIMENTUL

II. REGULAMENTUL

1. Prezentul regulament este o înţelegere între organizator şi participant.

2. Organizatorul îşi rezervă dreptul de a modifica oricând acest Regulament, fără o înştiinţare în prealabil a Participantului. Orice modificare va fi afisata pe site-ul evenimentului www.tmlive.ro și la intrarea în locul de desfășurare a evenimentului fiind de imediata aplicare după momentul afișării.

3. Prin cumpărarea unui bilet, Participantul recunoaşte şi se obligă să respecte acest Regulament.

4. Organizatorul asigură Participantul că prin cumpărarea unui bilet valid (indiferent de metoda prin care a fost achiziţionat) i se asigură dreptul de participa la Eveniment.

III. BILETE, TIPURI DE BILETE ŞI CUMPĂRAREA BILETELOR

1. BILETE ŞI TIPURI DE BILETE

1.1.Există două tipuri de bilete:, bilete cumpărate online prin [www.bilete.ro](http://www.bilete.ro) și bilete cumpărate din Reţeaua Bilete.ro.

1.2. Accesul copiilor cu vârsta sub 7 ani este strict interzis. Accesul persoanele cu vârsta cuprinsă între 7-14 ani se va face numai pe baza unui bilet valid și numai în compania unui adult. Un adult poate însoți un singur minor cu vârsta de până la 14 ani. Accesul persoanelor cu vârsta cuprinsă între 14-18 ani se va facenumai pe baza unui bilet valid și a unui act de identitate.

1.3.Persoanele cu dizabilități, care trimit până la data de 01.07.2017 o copie după certificatul de handicap pe info@kol2017.ro, au acces gratuit, împreună cu un însoțitor, în limita locurilor disponibile.

1.4 Organizatorul garantează doar valabilitatea biletelor vândute de către Bilete.ro sau de către partenerii Bilete.ro. O listă completă a acestora poate fi găsită pe Bilete.ro

IMPORTANT!

Este strict interzisă vânzarea sau cumpărarea biletelor sau a invitaţiilor la suprapreţ. Organizatorii îşi rezervă dreptul de a interzice accesul în zona stadionului a persoanelor care vor fi depistate că desfăşoară astfel de activităţi şi de a confisca invitaţiile, respectiv biletele aflate în posesia acestora. Este strict interzisă postarea de poze cu bilete sau seriile unice ale biletelor pe rețele de socializare (ex. Facebook, Instagram etc.). Este strict interzisă postarea de vânzare a biletelor pe rețele de socializare sau site-uri.

Biletele cumpărate nu pot fi înlocuite, iar contravaloarea lor nu poate fi restituită. Organizatorul îşi rezervă dreptul de a modifica preţul biletelor fără o înştiinţare în prealabil.

2.BILETE şi BRĂȚĂRI:

2.1.Accesul la eveniment se face doar pe baza unei brățări. Doar o brăţară intactă, purtată la mână, asigură participantului dreptul de a intra la eveniment. Organizatorul îşi rezervă dreptul (prin colaboratorii săi) de a verifica constant brăţara atât la intrarea în incinta festivalului cât şi pe întreg perimetrul stadionului. Pierderea, avarierea sau distrugerea brăţării este responsabilitatea exclusivă a participantului. În cazul avarierii sau pierderii, brăţara nu mai oferă participantului niciun drept acesta fiind obligat să îşi achiziţioneze un bilet nou sau să părăsească stadionul.

2.2.Brăţările rupte, sau lipite nu sunt valide şi nu vor fi schimbate de Organizator.

2.3. Minorii vor primi brățări speciale, iar accesul lor se va face prin zone special amenajate.

2.4. Lista locaţiilor partenere Bilete.ro poate fi găsită pe Bilete.ro

IV. PARTICIPAREA LA EVENIMENT

1. Intrarea

1.1. Intrarea se face doar pe la zonele special amenajate. Toti participanții la eveniment vor avea asupra lor un act de identitate.

1.2. În momentul intrării pe stadion, Participantul ia la cunoştiinţă acest regulament, afișat în loc vizibil. Este interzis accesul cu următoarele lucruri: droguri, aparate pirotehnice, sticlă, obiecte contondente, cuţite, umbrele, material explozibil, toxic sau inflamabil, obiecte care îi pot răni pe ceilalţi. În concordonaţă cu legile în vigoare participanţii nu pot introduce pe stadion următoarele obiecte: cuţite, spray paralizant, lanţuri sau alte obiecte care reprezintă pericol public. Participanţii nu pot introduce alcool în perimetrul stadionului. Participanţii nu pot intra cu mâncare sau cu lichide de orice fel pe stadion.

1.3. Participarea la Eveniment se face pe proprie răspundere, inclusiv cu privire la următoarele:

- persoanele cu boli psihice sau fizice pentru care zonele aglomerate, zgomotele puternice, efecte speciale sonore, vizuale şi audio, reprezinta risc, își asumă întreaga răspundere pentru prejudiciile ce le-ar putea suferi prin participarea la Eveniment. Spectacolul poate include şi puternice efecte de lumină, care ar putea dauna copiiilor sau persoanelor epileptice. Organizatorul informează participanții că este posibil ca în cursul desfășurării Evenimentului să fie organizate focuri de artificii, iar pentru riscurile de vătămare sau de prejudicii materiale, nu își asumă nici o răspundere.

1.4. Organizatorul recomandă folosirea mijloacelor de transport în comun pentru a evita aglomerarea traficului.

1.5.Accesul persoanelor cu vârsta cuprinsă între 7-14 ani se va face numai pe baza unui bilet valid și numai în compania unui adult. Un adult poate însoți un singur minor cu vârsta de până la 14 ani. La cererea persoanelor responsabile cu securitatea și monitorizarea, precum și a reprezentanților Organizatorului, însoțitorul are obligația să prezinte documente (carnet de elev, pașaport sau orice alt document care conține poza minorului) care atestă vârsta minorului. Din cauza zgomotului foarte puternic produs și a efectelor speciale din cadrul spectacolului, Organizatorul nu recomandă prezența în cadrul Evenimentului a copiilor sub 14 ani. Accesul persoanelor cu vârsta cuprinsă intre 14-18 ani se va facenumai pe baza unui bilet valid și a unui act de identitate.

1.5. Accesul cu animale este interzis.

2. Reguli de conduită în perioada evenimentului

2.1. Toţi participanţii trebuie să respecte regulile sociale, legile şi cele enumerate în acest Regulament. Participanţilor nu le este permis să desfăşoare orice fel de activităţi ar putea să pună în pericol sau să afecteze în orice mod siguranţa sau drepturile celorlalţi participanţi. Organizatorul nu îşi asumă răspunderea pentru eventualele prejudicii (materiale sau fizice) cauzate prin nerespectarea Regulamentului şi va putea solicita despăgubiri persoanelor vinovate de încălcarea acestuia. Participanţii sunt obligaţi să nu distrugă bunurile aflate în incinta și în împrejurimile stadionului.

2.2. Pe perioada evenimentului, Organizatorul, partenerii Organizatorului sau presa acreditată au dreptul de a înregistra şi fotografia evenimentul. Participanţii iau la cunoştinţă că există posibilitatea de a apărea în astfel de materiale, fără a putea emite pretenţii asupra drepturilor cu privire la respectivele materiale. Organizatorul are dreptul de a folosi aceste materiale, de a le publica pe diverse canale (ex. Facebook, Youtube etc.) şi de a le utiliza în campanii publicitare fără a compensa în vreun fel Participantul. Participanţii au dreptul să filmeze şi să fotografieze zonele în care au acces, insa vor folosi aceste material exclusiv pentru vizionare proprie. Orice distribuire catre public, gratuită sau oneroasă a materialelor filmate este interzisă. Există excepții în care managementul artiștilor interzic filmatul și fotografiatul. În aceste situații, Organizatorul va anunța pe pagina de socilizare a evenimentul că filmatul și fotografiatul în timpul acelor concerte este strict interzis.

2.3. Participanţii iau la cunoştinţă că în incinta stadionului este interzisă orice activitate comercială sau de publicitate fără acordul scris al Organizatorului.

2.4. Minorilor le este interzisă servirea şi consumul de băuturi alcoolice. Consumul de droguri este ilegal şi strict interzis şi va fi pedepsit conform legilor în vigoare.

3. Reguli de conduită

3.1 În timpul Evenimentului, Participanţii sunt obligaţi să respecte agenţii de securitate, să colaboreze cu aceştia şi să le respecte instrucţiunile în caz de urgenţă. In caz de incidente de violență sau de punere în pericol a integrității corporale a altor persoane, personalul care asigură securitatea va putea decide evacuarea persoanelor implicate din incinta în care se desfașoară Evenimentul.

4. Obiecte pierdute

Obiectele pierdute trebuie aduse la zona de Lost & Found (care va fi marcată

în exteriorul stadionului). Proprietarii le pot recupera urmând o procedură a Organizatorului care constă în identificarea persoanei şi a obiectului pierdut.

După eveniment, Organizatorul va păstra obiectele nerecuperate pentru o perioadă de 10 zile de la momentul predării către zona de Lost & Found şi va încerca returnarea lor către proprietari.

5. Securitate

Pe stadion Organizatorul asigură securitatea printr-un partener

calificat şi acreditat să facă acest lucru. În timpul evenimentului, participanţii sunt obligaţi să respecte agenţii de securitate, să colaboreze cu aceştia şi să le respecte instrucţiunile în caz de urgenţă.

În caz de incidente de violență sau de punere în pericol a integrității corporale a altor persoane, personalul care asigură securitatea va putea decide evacuarea persoanelor implicate din incinta în care se desfașoară Evenimentul.

6. Prim ajutor

Pe stadion vor exista zone de prim ajutor, în caz de nevoie.

7. Servicii şi produse

7.1. În timpul Evenimentului, produsele și serviciile sunt disponibile în locuri special amenajate (bar, food court). Participanţii se angajează să folosească ca modalităţi de plată pentru achizitionarea acestora doar metodele și instrumentele de plată acceptate de organizatori şi partenerii acestora.

V.GARANŢII ŞI RESPONSABILITĂŢI

1. Organizatorul garantează accesul şi utilizarea serviciilor din locație oricărui Participant care are un bilet valid. Datele de desfăşurare a concertului pot fi modificate unilateral de Organizator în caz de forţă majoră sau caz fortuit. Data concertului nu va fi schimbată în cazul unor condiţii meteorologice minore (ploi, zile înnorate, etc.)

2. Organizatorul îşi rezervă dreptul de a modifica orele programului muzical. Participantul nu are dreptul de a cere despăgubiri în cazul acestor modificări.

3. Participantul nu are niciun temei legal pentru a se îndrepta împotriva Organizatorului în cazul modificării programului muzical.

4. Organizatorul exclude asumarea responsabilitatea pentru stricăciuni petrecute pe stadion care nu au fost cauza a unei organizări defectuoase sau neglijențe.

5. După ce Participantul a primit brăţara, Organizatorul nu mai este responsabil pentru integritatea acesteia. Participantul nu are dreptul de a cere despăgubiri datorită pierderii sau distrugerii brăţării.

6. Organizatorul nu este responsabil pentru acţiuni ce se petrec în afara stadionului.

VI. SANCŢIUNI

1. Organizatorul are dreptul, cu efect imediat, de a interzice accesul unui Participant în incinta stadionului total sau parţial, sau de a invita Participantul să părăsească incinta acestuia, în cazul încălcării regulamentului prezent sau a unei legi în vigoare din România.

2. În acest caz Participantul nu are dreptul de a cere despăgubiri de la Organizator.

3. Organizatorul va redirecţiona cazurile de bilete false către organele penale, pentru începerea cercetării.

VII. SEMNE ŞI DREPTURI DE AUTOR

1. Organizatorul are drepturi depline asupra numelor comerciale înregistrate sau nu, siglei, adreselor de e-mail, nume de domenii sau URL, semnelor utilizate in corespondență, e-mail, carți de vizită și alte materiale, semnelor, logo-urilor, mărci precum şi asupra materialelor, textelor şi a tuturor informaţiilor de pe tmlive.ro sau alte canale care folosesc cele menţionate mai sus în legatură cu Evenimentul. Cele menţionate mai sus nu pot fi copiate, utilizate sau distribuite în scop comercial fără acordul Organizatorului.

2. Logo-urile, semnele şi celelalte informaţii se află sub proprietatea intelectuală a Organizatorului şi sunt protejate de legile europene în vigoare.

VIII. CAZ MAJOR

În caz de război, revoltă, atac terorist, demonstraţii, embargo economic, accident, incendiu, dezastru natural, cutremur, inundaţie, scurtcircuit major, epidemii, rezoluţii oficiale sau alte cazuri ce nu pot prevăzute sau nu pot fi controlate de Organizator sau de Partipant, niciuna dintre părţi nu este obligată să respecte obligaţiile din prezentul regulament.